钦定古今图书集成/明伦汇编/闺媛典/第092卷 > 陈苍永妻彭氏
## 钦定古今图书集成/明伦汇编/闺媛典/第092卷 > 陈苍永妻彭氏

按《海盐县志》：彭氏名孙懿，字嗣徽，上海县令长宜女，
海宁诸生陈苍永妻。永为学士之遴子，少负才不售，
呕血死。临终，彭执其手，与约同死。既殓毕，谢舅姑曰：
“妇已与夫约同死，不敢倍也。”止之不可，乘间吞一金
珥。姑徐哭，探之不吐，姑亦持金挟之，曰：“若必不吐，吾
亦效若矣。”强吐之，不食数月而绝。巡按祖光先题请
“旌表。”